en en ms en it en id id id id id id id id ms ms id id id id id id id id en id id ms id id ms id id id ms id id en en id ms id id id id id id id id id id id id ms id id id ms ms id nl ms ms id id id id id ms ms id id id id ms id ms ca id id id id id id id ms id id id id id id en id id id id id id id id id id id id id id id en en ms en nl sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr uz id sv id sv ms oc id ms id ms ms id ms ms fi en en id de en en es eo ceb en it en en en en fi en en en en en en ms fr en ms id en en en fr et ms en en en en en en pt en id ms en en en en en en en en it id fr
Sekular | Lolucon Sang Agamawan
Apa benar itu fatawa atau sebuah lolucon?
Isu Seputar Islam Di Turki
Sekularisme yang berlaku di Turki bukanlah dimunculkan oleh Mustafa Kamal. Apakah logik Mustafa Kamal mampu untuk menjalankan program sekularisme dengan sendiri dan dalam beberapa waktu sahaja dia mampu menggulingkan Sultan Abdul Hamid II.
Hanya manusia dungu sahaja yang akan percaya bahawa Mustafa Kamal yang membawa pemikiran secular. Sebaliknya bagi insane yang mendalami sejarah Kerajaan Turki Uthmaniyah, pasti mereka berkata bahawa Mustafa Kamal adalah hasil dari gerakan sekularisme yang dilaksanakan oleh Sultan-Sultan Turki sendiri.
Terkejut? Tapi ini adalah hakikat yang tidak dapat ditutup lagi.
Sekularisme telah dilaksanakan jauh sebelum Mustafa Kamal hidup. Sultan Turki telah melakukan pembaharuan atau bisa diistilahkan sebagai pindaan undang-undang dengan mewujudkan Hatt- i-Sarif atau dikenali Piagam Kamar Merah (1830) dan Hatt-I- Humayun (1856) oleh Sultan Abdul Majid dan Rasyid Ali dan Fuad Pasha. Piagam ini merangkumi pembaharuan pentadbiran, penyelarasan sistem cukai, sistem kerahan tenaga, persamaan hak individu dan pendidikan sekular menggantikan pendidikan Islam.
Ibnu Ahmadain Al Barlisi mengatakan:
“Yang lebih dahsyat adalah Piagam Humayun menggugurkan segala rujukan syariah Islam dalam perundaangan atau secara terang-terangan menegaskan kedudukan sekularisme sebagai asas pemerintahan Kerajaan Turki Uthmaniyah dalam beberapa tahun mendatang” (Kejatuhan Kerajaan Turki Uthmaniyah, ms 87)
Pada 1866, tertubuh Kementerian Pelajaran Umum yang menyelia sekolah aliran sekular di Turki Uthmaniyyah. (Mohammad Redzuan Othaman, Timur Tengah dan Afrika Utara Moden, hlm. 103)
Pada 1869, iaitu tiga tahun setelah sekolah sekular diwujudkan, maka Menteri Kehakiman telah menubuhkan Mahkamah Sivil disamping Mahkamah Syariah. (Mohammad Redzuan Othaman, Timur Tengah dan Afrika Utara Moden, hlm. 103) Mahkamah ini telah membelakangkan hukum Islam dan menggunakan hukum Barat.
“ … sepanjang 600 tahun, kekayaan dan kebahagiaan negara dan rakyat jelata sentiasa meningkat menuju kemajuan dan perkembangan di bawah perlindungan keadilan dan kedaulatan undang-undang, namun setelah itu kita mulai mengalami kemerosotan secara berperingkat disebabkan kelemahan kita mengikut dan berpandu dengan syariat Allah. Lalu kekuatan tersebut digantikan dengan kelemahan.” (Eeman Mohamed Abbas, Sultan ‘Abd Al-Hamid II dan Kejatuhan Khilafah Islamiah (Peranan Gerakan Nasionalis dan Golongan Minoriti), hlm.97)
Ini adalah sekelumit dari sisi hitam sejarah Turki Uthmaniyyah, yang kaum hizbiyyun sangat menyanjung tinggi, malah beriman bahawa Turki Uthmaniyyah adalah Khalifah Al Uzma. Masih banyak lagi bukti tentang perjalanan sekularisme di Turki yang tidak perlu saya singgung.
Justeru Bapa Sekularisme bukanlah Mustafa Kamal tetapi adalah Sultan Mahmud II yang memerintah pada tahun 1808-1839 M.  Dalam buku Bangkit Dan Runtuhnya Khalifah Uthmaniyah, karangan As Syalabi (yang diterjemah oleh Samson Rahman), Sultan Mahmud II pernah mengeluarkan hukum bersifat Pluralisme dan Sekularisme:
“Beta tidak mahu sekarang untuk membezakan antara umat Islam kecuali berada di dalam Masjid, dan orang-orang Nasrani kecuali apabila berada dalam Gereja, dan orang-orang Yahudi kecuali berada dalam Sinagog. Beta mahukan selagi mereka semua mentaati Beta, mereka semua akan mendapat hak yang sama dan mendapat perlindungan yang serupa” (ms 658)
Ada beberapa persoalan sampingan yang ingin saya ajukan kepada pejuang Negara Islam yang menganggpa Malaysia sebagai Negara Kafir. Soalannya;
[1] Mengapa negara ini masih dikatakan Daulah Islam walaupun telah melaksanakan sistem sekular sejak abad ke 19 oleh para ulama’?
[2] Mengapakah para ulama’ Islam yang berada dalam wilayah Turki tidak menggerakkan tanzim bagi menggulingkan Turki Uthmaniyyah yang terang-terang meninggalkan HUKUM ALLAH?
[3] Mengapakah para ulama’ yang berdiam di dalam wilayah Turki Uthmaniyyah mengatakan bahawa “segala upaya untuk menjatuhkan Sultan oleh rakyat Turki” adalah tindakah pemberontak dan khawarij?
Islam Dalam Era Pemerintahan Parti AKP
Lantas kehadiran Mustafa Kamal hanyalah sebagai sebuah pemangkin dan penggerak yang berjaya mensekularkan Turki secara mutlak. Dia terbentuk hasil dari usaha Sultan-Sultan Turki sebelum ini. Hanya saja sekularsime yang dia bawa adalah bersifat mutlak dan asli sedangkan Sultan-Sultan sebelum ini hanya mampu membasa system sekular secara sebahagian.
Kerana itulah kita lihat gerakan Pemuda Turki ini mendapat sambutan yang luar biasa. Kaum “Hurriyat” – Pembaharuan ini di sokong oleh sebahagian besar dari rakyat Turki Uthmaniyah.  Sehingga kita tidak dapat untuk mengatakan bahawa sekularisme baru sehai muncul, melainkan kita terpaksa akui bahawa sekularisme telah lama bertapak di sana.
Setelah berlalunya zaman Mustafa Kamal, dan munculnya Parti Refah maka landskap politik di Turki berubah wajah. Menariknya Parti Refah adalah sahabat kepada  Jamaah Ikhwanul Muslinin di Turki. Parti ini diasakan oleh Najmuddin Erbakan. Setelah Mahkamah Turki mengharamkan penglibatan Najmuddin Erbakan  dalam urusan politik maka anak didiknya iaitu Rajab Tayyib Erdogan  telah menubuhkan Parti Keadilan Dan Pembangunan (Adalet ve Kalkınma Partisi:  AKP).
Walau bagaimanapun, oleh kerana di Turki, undang-undang secular dijalankan dan dijaga rapi oleh angkatan tentera serta badan kehakiman, maka pengaruh Parti AKP dilihat sangat minima dalam perubahan perlembagaan Negara tersebut.
Justeru bagi mengelakkan parti AKP diharamkan, Tayyep Erdogan terus menyatakan bahawa partinya akan terus menjunjung dasar sekular.  Pada 29 April 2007 seramai 1,370,000 orang mengadakan perarakan  dengan slogan  “Turki sebuah negara sekular dan akan terus sekular”. Slogan ini diwujudkan oleh parti AKP agar melenyapkan kebimbangan penduduk Turki kepada  kebangkitan mereka.
Semasa pilihanraya 2007 yang menyaksikan 14 parti terlibat, parti AKP menang besar dengan 47% undi setelah 81% saluran undi dikira. Dengan demikian Abdullah Gul dari parti AKP menjadi Presiden Turki. Sehingga hari ini, semenjak parti AKP memenangi pilihanraya Turki pada tahun 2002 dan semenjak beliau menjadi Perdana Menteri pada 14 Mac 2003, sistem sekular yang menjadi dasar undang-undang Turki masih belum mampu diubah. Cukup Ironi.
Ada sebuah kajian yang dilakukan oleh TESEV (Turkish Economic and Social Studies Foundation) pada tahun 2006, berkenaan pengaruh Islam didalam masyarakat Turki. Sebanyak 2500 wanita yang ditanya tentang penggunaan tudung ketika keluar rumah, didapati sebatak 36.5% koresponden menyatakan mereka tidak mengenakan tudung. Sebaliknya tujuh tahun sebelum ini didapati hanya 27.3% meninggalkan tudung. Dapatannya adalah hampir 10% peningkatan wanita Turki meninggalkan tudung ketika keluar rumah. Begitu juga didapati penurunan sebanyak 4.3% bagi lelaki yang memakai Turban.
Saya tidak pasti dengan statistik yang dikeluarkan oleh TESEV. Yang nyata, masyarakat Turki masih banyak tidak memahami Islam. Malah tentera Turki adalah golongan yang setiap kepada dasar sekular – Islam hanya boleh ditampakan dalam Masjid.
Ihsan Dagi merupakan seorang profesor dalam bidang hubungan antarabangsa di Middle East Technical University di Ankara, Turki menyatakan:
“Partai AKP mengatakan bahawa mereka harus mampu menyelesaikan masalah tudung melalui konsensus sosial,  tapi sejauh ini mereka belom mengambil langkah untuk melakukannya. Mereka juga mengatakan mereka tidak akan membawa masalah ini melalui parlemen, di mana mereka memiliki suara majority”. (http://www.carnegiecouncil.org/resources/transcripts/849.html)
Lebih menarik, hampir setiap deligasi Negara luar yang datang bertandang ke Ankara, mereka akan dibawa oleh para pegawai kerajaan Turki untuk melawat Attaturk Mausoleum dan menziarahi makam Mustafa Kamal yang berada didalamnya.
Ironi, bagaimana mungkin sebuah parti Islam di Turki yang disanjung oleh sahabat mereka di Malaysia, menempelak Dato’ Seri Najib yang melawat ke Ankara apabila dibawa oleh pegawai Kerajaan Turki yang diterajui oleh AKP  ke Attatturk Mausoleum.
Justeru, jika Mustafa Kamal itu kafir, maka hukum menziarahi kuburnya adalah harus. Saya masih teringat kisah seorang pembesar PAS di Perak yang memegang lilin dan bertafakur di hadapan jenazah seorang kafir.
Tentang masalah ini, As Syaikh al-Albani menukilkan:
Dan telah berkata al-‘Aini di dalam (kitab) Syarahnya iaitu al-‘Umdah (3/76): Di dalam hadis tersebut memiliki pengertian yang membolehkan perbuatan menziarahi kubur secara mutlak, sama ada lelaki mahu pun perempuan, atau yang diziarahi itu Muslim atau pun kafir disebabkan tiadanya penjelasan berkenaan dengannya. (Rujuk: al-Albani, Ahkamul Janaz’iz, m/s. 185, Maktabah Syamilah. Edisi Terjemahan m/s. 417, Terbitan Pustaka Imam asy-Syafi’i, Cet. 2 September 2006)
Imam Nawawi juga turut menjelaskan bahawa perbuatan menziarahi kubur adalah umum (dibolehkan secara mutlak) sama ada kubur orang Islam atau orang kafir:
Berkata imam an-Nawawi: Secara pasti bahawa jumhur ulama membolehkan ziarah kubur. Penulis kitab al-Haawii (Abul Hasal al-Mawardi) berkata: “Tidak dibolehkan menziarahi kubur orang kafir”. Dalam perkara ini, dia telah salah (gholath). (Rujuk: al-Albani, Ahkamul Janaz’iz, m/s. 185, Maktabah Syamilah. Edisi Terjemahan m/s. 417, Terbitan Pustaka Imam asy-Syafi’i, Cet. 2 September 2006)
Ini dicontohkan dengan perbuatan nabi yang menziarahi ibunya walhal ibunya adalah kafir.
Dari Abi Hurairah radhiyallahu ‘anhu, beliau berkata: Nabi Shallallahu ‘alaihi wa Sallam pernah menziarahi kubur ibunya lalu beliau mengangis, maka orang-orang di sekelilingnya pun turut menangis. Beliau pun bersabda: Aku meminta izin kepada Rabb-ku untuk memberikan keampunan untuk ibuku, tetapi Dia tidak mengizinkanku. Aku meminta izin untuk menziarahi kuburnya, maka Dia memberi izin kepadaku. Oleh kerana itu, ziarahlah kubur, kerana ia dapat mengingatkan kepada kematian. (Hadis Riwayat Muslim, Kitab al-Jana’iz, no. 1622)
Namun yang harus kita cermati dalam masalah ini ada dua, iaitu tujuan ziarah dan tatacara ziarah. Kesalahan dalam ziarah kubur boleh dilakukan oleh sesiapa sahaja. Malah yang menjadi agamawan pula sering menokok-tambah sunnah yang ada. Sedangkan sunnah yang sedia ada tidak dipraktikan, contoh anjuran membuka kasut untuk masuk ke dalam kawasan kubur tidak pernah mereka laksanakan, inikan pula masyarakat awam. Bukankah ini disebut ibarat ketam menyuruh anaknya berjalan lurus?
Justeru kita mengajak semua umat Islam: sama ada yang awam atau yang sudah belajar agama, sama ada yang berkerjaya “norrmal” atau yang berkerjaya “super-normal”, sama ada orang biasa atau orang “popular”, sama-samalah kita menghidupkan Sunnah al Mustafa dalam perkara Ziarah Kubur dan menjaga diri kita dari hal-hal yang dikatakan sebagai bid’ah.
Dan ingatlah, bahawa jika kita melihat ada kesalahan dari penguasa kita, sebagai orang yang mengaku mengikut nabi, dan sangat memuliakan hadith nabi, wajib kita ikuti pesan Rasulullah saw:
“Sesiapa yang ingin menasihati pemimpin dalam sesuatu perkara, maka janganlah disebarkan (didedahkan) secara terang-terangan, akan tetapi peganglah tangannya dan ajaklah dia berbincang dengan diam-diam. Jika dia menerima, maka itulah yang diharapkan, jika tidak, maka sesungguhnya dia telah menunaikan kewajipannya”. (Riwayat Ibn Abi ‘Asim, al-Sunnah. Sanadnya sahih, sebagaimana dinyatakan oleh Syaikh al-Albani ketika mentahqiq kitab as-sunnah, m/s. 507)
Hadith ini telah diamalkan oleh seluruh ulama Salafus Soleh. Imam al-Hafiz Ibnu Rejab al-Hanbali rahimahullah (Abu al-Faraj ‘Abd ar-Rahman ibn Ahmad ibn ‘Abd ar-Rahman al-Baghdadi al-Hanbali, W. 795 H) berkata:
“Ada pun nasihat untuk para pemimpin umat Islam maka ia adalah cintakan kebaikan untuk mereka, petunjuk untuk mereka dan keadilan mereka, menyukai sokongan rakyat ke atas mereka, membenci perpecahan umat kepada mereka, mematuhi ajaran agama, suka memuliakan mereka kerana mentaati Allah, membantu mereka dalam kebenaran, taat kepada mereka dalam perkara yang haq, marah kepada orang yang membelot dari mereka, dan cinta kepada usaha mereka di alam urusan berbuat taat kepada Allah ‘Azza wa Jalla.
Sementara itu Al-Hafiz Ibnu Rejab al-Hanbali menyebutkan:
Generasi salaf sekiranya mahu menasihati seseorang, mereka akan menasihatinya secara rahsia sehingga salah seorang dari mereka berkata: “Sesiapa yang menasihati saudaranya secara empat mata, itulah dia nasihat. Sesiapa yang menasihatinya di hadapan manusia (khalayak umum), sebenarnya ia sedang memburuk-burukkannya.
Lantaran itu, kita berdoa agar kita tidak termasuk kelompok yang suka membuka aib manusia lain dan memburukan penguasa Muslim. Paling penting kita berharap kita termasuk orang yang beriman. Fudhail Bin ‘Iyadh berkata: “Orang yang beriman menutup ‘aib dan menasihati, manakala orang yang jahat pula dia membuka ‘aib dan memburuk-burukkan”. Mungkin sebuah nasihat kepada PAS, ikutlah hadith nabi ini dan perhatikanlah perkataan Fudhail Bin ‘Iyad.
Label:khalifah uthmaniyah, mustafa kamal atartuk, Sekular
Dikirim dalam Islam, Pemikiran, Rasionalis, Salafi, sirah, Tamaddun | 1 Comment »
Bucaillesme : Kekalutan Tokoh Agama Mengimani Sains
Bagaimana kita mahu beriman kepada Sains Islam?
Dan paling utama, sebuah soalan yang patut kita ajukan awal mukaddimah adalah Apa Maknanya Sains Islam itu?
Apakah maknanya adalah sebuah ilmu yang mengikuti prinsip-prinsip Aqidah Islam? Atau sebuah Sains yang meletakkan Tuhan Allah dalam falsafatnya? Atau sebuah kajian yang terhasil oleh seorang muslim?
Rasanya untuk lebih ilmiyah dan lebih terpercaya, ambil saja ta’rifan Sains bagi  Syed Muhammad Naquib al-Attas:  “penyelidikan tersusunatur terhadap alam semesta”, walaupun saya lebih suka memilih ta’rifan Shaharir Mohamad Zain dalam Pengenalan Sejarah dan Falsafah Sains iaitu: “sains berupa analisis fenomenon secara bersistem, mantik dan objektif dengan kaedah khusus yang diperantikan untuk mewujudkan penumpukan pengetahuan yang boleh dipercayai” dengan pembuangan unsur mantik tetapi digantikan dengan logik. Akhirnya ia akan menjadi begini: “sains berupa analisis fenomenon secara bersistem, logik dan objektif dengan kaedah khusus yang diperantikan untuk mewujudkan penumpukan pengetahuan yang boleh dipercayai”.
Walaupun kelompok “al Attas” lebih mengimani takrifan yang ringkas seperti diatas. Tetapi saya mengira bahawa aqal yang waras pasti tidak bertentangan dengan naqal yang sah! Yang selalu berbenturan itu adalah bila manusia menggunakan logika palsu atau falasi religus. Inilah yang menyebabkan kelihatan sains menikam agama padahal seandainya manusia menggunakan logika agama pasti mereka akan melihat bahawa sains senantiasa membenarkan agama Allah.
Oleh itu Sains Islam adalah “analisis fenomenon alam secara bersistem, logik dan objektif, bersandarkan kepada filsafat Islam, menggunakan kaedah khusus yang diperantikan untuk mewujudkan penumpukan pengetahuan yang boleh dipercayai”. Inilah ta’rifan yang bagi saya lebih saya percayai walaupun agak panjang.
Tetapi setelah itu nyata bahawa di sana wujud sains-sains agama lain seperti Sains Buddha, Sains Hindu, Sains Kristian dan Sains Yahudi. Ini terjadi apabila “Falsafat Islam” digantikan dengan “Falsafat agama tersebut. Lalu lahirlah beragam Sains yang dinasabkan kepada agama tertentu.
Kita percaya bahawa ketika sebuah tamaddun silam bangun, daripada badawi kepada hadhari, mereka mencipta ilmu-ilmu berdasarkan falsafat agama mereka: terbukti seperti pembinaan tamaddun Hindu, bahawa segala teknologi dan ilmu-ilmu dibangunkan untuk menuju kepada Brahman. Sehingga terbina kuil tanpa paku, balai cerap untuk melihat bintang. Ayurveda dan Yoga untuk penyembuhan menuju Rabbul alamin.
Apakah Benar Cendiakawan Muslim Dahulu Menggunakan Sains Islam?
Setelah kita beriman bahawa aqal yang waras pasti menerima naqal yang sah, dan kita juga mengerti bahawa Allah telah menurunkan segala ilmu-Nya dalam sebuah kitab – Al Quran, maka kita percaya juga bahawa Ibn Sina, Ibn Rush, Ibn Haitham, al Jazari dan banyak lagi telah menggunakan Sains Islam, dan kemudian lanjutan dari itu kita percaya bahawa Barat muncul sebagai sebuah tamaddun hasil dari ilmu yang diambil dari tamaddun Islam.
Maka kita terus percaya bahawa Sains yang ada hari ini adalah sains barat yang telah menjadi sekular dan kita mahukan Sains Islam muncul semula.
Persoalannya adalah; apakah benar Ibn Sina dalam penghasilan Ilmu Kedoktorannya telah menggunakan falsafat Islam, padahal kita dapati dalam aqidah beliau penuh dengan kerancuan, malah dia hampir-hampir dikafirkan ulama! Sesetengah orang mengatakan dia adalah lanjutan Aristotal.
Begitu juga ketika Al Jazari membina mesin-mesin beliau, apakah beliau menggunakan falsafat Islam?
Atau kita sampai kepada kesimpulan bahawa dia menggunapakai Sains Islam lantaran dia seorang muslim? Maka kalau begitu kita telah membuat sebuah keyakinan yang dibina atas prarasa semata.
Justeru, sebagai pembuktian, kita mahu melihat kertas-kerja mereka yang mereka telah nyatakan bahawa segala mesin, ilmu, alatan dan kajian yang mereka lakukan adalah berdasarkan falsafat Islam. Kita kamukan ia tertulis dalam kertas-kerja mereka, iaitu dalam kitab-kitab mereka.
Maurice Bucailli Dan Para Agamawan
Lalu datang satu zaman dimana seorang cendiakan Barat mengkaji Sains dalam Al Qur’an dan Injil. Lalu dia mendapati bahawa kebanyakan kejadian sains telah diterangkan dalam kedua kitab tersebut. Kepercayaan dia ini mengukuhkan hati-hati kaum Muslimin, ketika mereka digempur dengan segala kehebatan dari Barat.
Ketika Maurice Bucalli datang dengan kitab beliau, hasil pengkajian atas Islam dan Nasrani, maka kita terasa sebuah ruh baru meresap dalam jiwa kita; sebuah senjata untuk melawan Barat telah berada ditangan.
Kita merasakan bahawa zaman dimana Sains Islam akan bangkit semula telah muncul. Inilah zamannya. Dan ini juga adalah zaman dimana Sains Sekular akan runtuh seperti Tembok Berlin, ranap seperti WTC merudum ke bumi.
Maka kita pun berusaha untuk menjadikan segala yang Sains itu Islami, dengan proses Pengislamian  Ilmu atau bahasa kampung adalah Mengkhatankan Ilmu agar ia bisa menjadi Muslim. Semuanya kita lakukan hatta atas kereta Proton!
Dan para agamawan kita juga tidak berhenti disitu sepertimana para saintis kita; tetapi agamawan kita terus laju lagi sehingga mereka mahu membuktikan agama ini dengan sains. Segala teori sain akan mereka lihat apakah ada sumbernya dalam Al Quran. Jikalau ada, maka merekapun berkhutbah diatas mimbar-mimbar masajid bahawa teori ini telah Allah khabarkan dalam Al Qur’an, maka terbuktilah bahawa Islam agama yang benar!
Justeru kebenaran Islam itu telah bisa diukur dengan Sains!
Tetapi mereka lupa bahawa dalam Talmud dan Injil, perkara yang sama bisa dijumpai; bahawa sains juga telah dikhabarkan dilamanya!
Maka apakah Kristian dan Yahudi juga adama yang benar?
Akhirnya kita terpaksa meninggalkan kaedah pembuktian ini kerna kaedah ini tidak logik dan bisa melemahkan kita kembali.
Maurice tidak menjadikan sains dalam Al Quran dan Injil sebagai asas kebenaran Islam atau Nasrani, tetapi agamawan kita bertindak lebih dari yang sepatutnya.
Apa Beda Antara 1+2 = 3 Dalam Sains Barat dan Sains Islam?
Oleh kerna kita terlalu percaya bahawa wujud Sains Islam dan wujud Sains Barat, maka ketika kita menghasilkan matematik mudah seperti 1+2 = 3, apakah ada beda antara Sains Barat dan Sains Islam?
Soalan ini diajukan kepada Prof Madya Dr. Adi Setia Mohamad Dom, alumni Al Attas:
Dikatakan sains itu tidak bebas nilai. Tapi, apakah bezanya sains di Barat dengan sains yang difahami dalam Islam? Sebab, tiada nampak beza antara nombor “1″ dalam Islam dengan nombor “1″ dalam Barat? Begitu juga, apa bezanya fizik kuantum/geometri/anatomi-manusia di Barat, dengan fizik kuantum/geometri/ anatomi-manusia dalam Islam? Bukankah semua ilmu adalah sama di mana-mana, dan pada bila-bila masa?
Bagi mereka yang tak mendalami ilmu botani, kalau masuk hutan semua pokok sama sahaja, tak kira di barat atau timur, sama-sama hijau belaka. Tapi bagi mereka yang dalami macam kaum orang asli, setiap ekar tanah hutan mengandungi beratus spesies pokok yang berlainan, ada yang jadi ubat, racun, sumber makanan dan sebagainya. Jadi bagi mereka yang kenal ilmu matematik, tulisan nombor satu (1) mungkin seakan-akan sama, tapi faham kesatuan “satu” itu berbeza-beza di kalangan pelbagai budaya, malah dari sudut pandang bidang berlainan sekali pun. Contohnya, konsep “satu” dalam teologi sudah lain daripada konsep “satu” dalam teori angka (number theory), dan begitu-lah seterusnya. Jadi usah pukul borong semata-mata dari jauh tanpa teliti. Paul Feyerabend pun akui sains barat tak semesti baik 100%, malah mungkin ada juga sains lain yang jauh lebih baik daripada sains barat. Jadi semua sains tak sama, ada yang jadi ubat, ada yang jadi racun pembunuh macam sains barat moden ini.
Tetapi apabila kita dalami sains dalam semua sumber dan kita juga cuba untuk berlaku adil kepada setiap agama, serta apabila kita telah mendalami Islam dari nara sumber yang akurat, kita terpaksa untuk mengaku bahawa semua sains dibangunkan dengan falsafah agama, apakah ia agama Allah atau agama untuk tidak beragama. Dan sians adalah sebuah penemuan, tiada kaitan dengan Agama secara khusus. Melainkan Agama Sains yang dianut oleh Tom Crus.
Oleh itu juga kita harus menetapkan bahawa dalam teori graviti, atau paling mudah bahawa dalam teori pendaraban matematik asas: contoh 2 x 2 bersamaan 4, ia tidak ada kaitan dengan filsafat Islam, malah sangat jauh dengan prinsip sekular.
Pemahaman ini bisa digali bila kita mengerti fenomana ini:
[1] Memakai baju itu adalah adat, tetapi ia bisa berubah menjadi pahala bila kita niatkan untuk beribadat.
[2] Makan itu juga adat, tetapi bila kita membaca dia dan meniatkan untuk sihat agar kita bisa beribadat, ia berpahala.
[3] Membina rumah adalah keperluan hidup, tetapi kalau kita niatkan untuk beribadat kepada allah, maka ia mendatangkan pahala.
Demikianlah beberapa contoh  yang selalu digunakan oleh agamawan dalam menggambarkan Adat berubah menjadi Agama atau mendapat Pahala. Tetapi dari adat menjadi agama dengan syarat: menepati sunnah muhammad. Contohnya jika kita membaca “Allahumma ba riklana….” maka tiada pahala yang bisa Allah berikan kerna Allah mengajar lain kepada Muhammad saw, iaitu sekadar membaca Basmalah sahaja. Maka akhirnya kita mendapat dosa pula.
Lalu kita mengerti bahawa sains adalah seperti ilmu-ilmu lain, ia adalah sebuah upaya manusia untuk memahami alam. Maka 1 + 2 = 3 tidak dapat kita fikirkan bagaimana Islam bisa mengkhatankannya.
Sepertinya kita memahami bahawa ilmu-ilmu yang ada harus kita tasfiyahkan agar bersesuain dengan Islam, terutama adalah Sains Tajribi [sains yang selalu kita fahami].
Kerna dalam penemuan sains, yang membezakan selalunya adalah niat, dan niat ini urusan Tuhan. Tidak kita bisa katakan ini rumah Islam dan ini Rumah Sekular atau Rumah Buddha selagimana ia tidak memiliki ciri-ciri buddha atau Sekular atau Islam. Yang boleh kita katakan ia adalah senibina Melayu, atau senibina Arab atau senibina Cina.
Maka begitu juga sains, selagimana ia tidak menafikan kekuasaan Allah dan tidak bertentangan dengan Syara’ maka segala ilmu itu adalah ilmu yang syar’i dan terpuji.
Sehingga saat ini, saya masih tidak melihat apakah perbedaan antara Sains dengan Sains Islam. Begitu juga sampai hari ini saya tidak mengerti apakah ajaran Sains di Universiti Islam Antarabangsa, Universiti Sains Islam Malaysia dan yang seangkatan dengan mereka, mereka bisa memberi beda yang cukup terang antara Sains dan Sains Islam.
Label:Bucaillesme, Sains Barat, Sains Islam, Sekular
Dikirim dalam Budaya, Islam, Pemikiran, Salafi, sirah, Tamaddun | 2 Comments »
Arkib Pilih Bulan September 2012  (1) Mac 2012  (1) Januari 2012  (2) Disember 2011  (3) Julai 2011  (2) Mei 2011  (3) April 2011  (2) Mac 2011  (11) Oktober 2010  (2) September 2010  (3) Julai 2010  (1) Mei 2010  (2) April 2010  (1) Disember 2009  (1) Oktober 2009  (3) September 2009  (1) Ogos 2009  (5) Jun 2009  (2) April 2009  (1) Mac 2009  (5) Februari 2009  (1) Januari 2009  (7) Disember 2008  (3) November 2008  (4) Oktober 2008  (43)
Kategori Pilih Kategori Budaya  (12) Islam  (108)    Fabrikasi  (13)    Salafi  (57)    sirah  (33)    Sufi  (16) Kenapa Dinamakan Lolucon  (1) Pemikiran  (36)    Rasionalis  (15) sosiologi  (13) Tamaddun  (33)    Kesenian  (1)    Kristian  (4) Uncategorized  (3)
Surat – Surat Kepada Datuk Dr Asri Zainul Abidin, Mantan Mufti Perlis
Bai’at Pas Itu Bid’ah
Antara Tahaluf Syiasi Dan Realiti
Mempelajari Kaedah Rahsia Dalam Berhujjah
Efek Placebo Dalam Jamaah Islam
Melabel Salafi Sebagai Literal : Upaya Mazhab Islam Liberal
Tuduhan Prof Madya Dr Asri Zainul Abidin Terhadap ILMU
PAS : Jangan Jadi Ruwaibidhah! (2)
Dr Yusuf Al Qaradhawi : Ulama Sesat?
Sheikh Abdul Aziz Alu as-Sheikh
Sheikh Abdul Muhsin al-Abbad
Sheikh Abdullah Bin Soleh al-Fauzan
Sheikh Ahmad Yahya an-Najmi
Sheikh Ali Bin Hasan al-Halaby
Sheikh Dr. Soleh Fauzan
Sheikh Muhammad Bin Soleh al-Utsaimin
Sheikh Muqbil bin Hadi al-Wad’i
Sheikh Rabee’ Bin Hadi al-Madkhali
Sheikh Salim ‘Ied al-Hilali
Tag – Kata Kunci
Ahbash Ahlul Bid'ah Ahlus Sunnah ajaran sesat Aminah Wadud Angkasawan Malaysia asya'ariyah Asya'irah Atheis Bebalisme Benazir Butthomati ditembak Bid'ah Dhalalah Bid'ah hasanah Buhdha dan Islam Dalil Agama Demokrasi Dr Asri Zainul Abidin Dr Yusuf Al Qaradhawi Fungsi Akal Fungsi Nabi Fungsi Nash Haji Hasan As Saqaf Hizbi Hizbut Tahrir Hudud Hulul Ibn Taimiyyah Ikhwanul Muslimin Imam Asya'ari Imam Perempuan Islam Liberal jamaah Islam kejahilan agama Kesadaran Khawarij Liberal makna kebenaran Makna Lolucon Maturidiyah menentang kezaliman menentang pemimpin Mu'tazilah mujassimah Musharaf negara islam parti Parti Islam PAS pemuda Pas Pengharaman Bible dalam bahasa Melayu penguasa zalim Penitisan politik islam Presiden Pakistan Rasional Rasionalis Salafi Satira Agama Sekular Sesat siasah syariah Sufi Syeikh Muzaphar Syiah Tajalli Tajdid Tamaddun Islam Tariqat Tuduhan Kepada wahhabi UMNO Uthman El Muhammadi Wahabbi Sesat Wahhabi Wali
Entries (RSS) and Comments (RSS).
Already have a WordPress.com account? Log in now.